stanford-oval/wikipedia huggingface dataset:
אריאל בראלי
ביוגרפיה

הרב אריאל בראלי הוא בנם הבכור של צילה והרב מרדכי אליהו בראלי. אביו היה רב ומחנך בישיבת חורב ובישיבה לצעירים בירושלים, וכמו כן שימש כראש כולל הלכה באילת ודיין בבית הדין לגיור. אמו, בתם של הרב משה צבי נריה והרבנית רחל נריה, עסקה בחינוך וכיום עוסקת בכתיבה ובעריכה.
בצעירותו התגורר עם משפחתו ברובע היהודי בירושלים ולאחר מכן בהתנחלות פסגות. למד בישיבת ירושלים לצעירים, ולאחר מכן בישיבת מרכז הרב.
סיים הסמכה לדיינות בכולל "יד ברודמן" של הרב משה חיים דימנטמן ברחובות ובשנת 1999 הצטרף לגרעין התורני בשדרות. במשך שנים כיהן כר"מ בישיבת שדרות. כמו כן ייסד מטעם הישיבה את בית הדין לממונות בשדרות, ועמד בראשו. כיהן כרב בית הכנסת "דורש טוב" בעיר.
בשנת 2015 המליץ עליו הרב דב ליאור כמחליפו בתפקיד רב היישוב קריית ארבע.
בשנת 2019 התמנה לרבו של היישוב בית אל, כמחליפם של הרב שלמה אבינר והרב זלמן ברוך מלמד שהגיעו לגיל פרישה. במסגרת תפקידו זה מכהן גם כאב בית הדין לממונות של המועצה האזורית מטה בנימין.
עמדותיו

הרב בראלי מתנגד להפרדת הדת מהמדינה ומצדד במדינת הלכה.
תקף את מי שכתבו כי רק לכתחילה ראוי להעדיף פניה לדין תורה, ולדעתו אין כלל היתר לפנייה לבתי משפט אזרחיים בישראל, אלא בהיעדר ברירה, כמו במקרה שהנתבע אינו משתף פעולה ומסרב להגיע לדין תורה.
נמנה עם הרבנים הפועלים נגד שירות נשים בצה"ל. כמו כן הוא פעיל בנושא של שמירת ערכי המשפחה ומבנה המשפחה. מתנגד לזכויות להט"ב וסבור כי על החברה הדתית להוקיע נישואי להט"ב.
ספריו

משפט החושן בימינו (ג' כרכים) – עוסק בסוגיות עכשוויות בדיני ממונות על סדר חושן משפט. הספר כתוב בצורה של סוגיות הסוקרות את המקורות הבסיסיים בדברי הגמרא והראשונים, וכן את הדעות השונות של פוסקי זמנינו, כולל דוגמאות מפסקי דין. כרכים א-ב עוסקים בהלכות דיינים. הכרך השלישי עוסק בהלכות הלוואה ובהלכות עדות.
כסף כשר, בית אל תשע"ט, באתר היברובוקס – ספר מנגיש את דיני הממונות על פי ההלכה. ביוני 2020 תורגם הספר לאנגלית.
הערות שוליים

↑  אלירן אהרון, הרב אריאל בראלי הוכתר לתפקיד רב היישוב בית אל, באתר ערוץ 7, 1 בספטמבר 2019.
↑  שמעון כהן, הרב אריאל בראלי: סבא שלי, הרב נריה, באתר ערוץ 7, 22 בנובמבר 2021.
↑  חנן גרינווד, ‏הרב ליאור הציע כמחליפו בקרית ארבע את הרב אריאל בראלי,  באתר כיפה, 6 בפברואר 2015.
↑  רב חדש לבית אל/ הרב שלמה אבינר, באתר "סרוגים", 17 באפריל 2019.
↑  הרב אריאל בראלי: להפריד את הדת מהמדינה? טעות וחוסר הבנה, באתר ערוץ 7, 20 בספטמבר 2022.
↑  נתנאל לייפר, ‏"למסקנות רבני בית הלל בעניין פנייה לבתי משפט אין ביסוס הלכתי",  באתר כיפה, 10 בפברואר 2016.
↑  בני טוקר, להוקיע את הלהט"ב, אסור לתת לגיטימציה, באתר ערוץ 7, 29 ביולי 2017.
↑  ורד פלמן ויערה שפירא, תחת אבטחה כבדה: רבבות השתתפו במצעד הגאווה בירושלים; כבישים נחסמו, באתר חדשות כאן, ‏02 באוגוסט 2018.
↑  משה גלנץ, רק בת 17: מדליקת המשואה משדרות, באתר ערוץ 7, 14 באפריל 2016
| --- | --- |
בקרת זהויות :  NLI: 987007521276505171  LCCN: no2019145960  VIAF: 194157100611372740002   WorldCat (עם VIAF): 194157100611372740002 
מעמד הכתרת הרב אריאל בראלי לרבנות היישוב בית אל. אלול ה'תשע"ט
מכון אור לישרים

| --- | --- |
 פעילות:  הוצאה לאור של תורת החסידות ועלוני שבת
 שפה רשמית:  עברית, יידיש
 מדינה:  ישראל
 משרד ראשי:  נהריה
 סניפים:  נהריה, ירושלים, בית שמש
 מקום פעילות:  נהריה, ירושלים, בית שמש
 מייסדים:  רבי דוד חי אבוחצירא
 חברים:  הרב מנחם מנדל פומרנץ
 https://www.orlayesharim.com/
 
מכון אור לישרים הוא מכון לעריכה והוצאה לאור של ספרות תורנית, בדגש על ספרי חסידות וספרי רבני משפחת אבוחצירא. המכון נפעל על ידי "ישיבת אביר יעקב – אור מאיר שמחה" שבראשות רבי דוד חי אבוחצירא.
היסטוריה

המכון נוסד בשנת ה'תש"ע על ידי הרב דוד חי אבוחצירא.
המכון הוקם מתוך כוונה לההדיר ולהוציא לאור מחדש את ספרי רבני משפחת אבוחצירא, ובראשם רבי יעקב אבוחצירא - בעל ה"אביר יעקב". התמחות המכון היא להוציא לאור ספרים ישנים וכתבי יד, לערוך עליהם פירוש בהיר וליקוט מקורות ציונים והערות, ולעמד אותם יחד כדי להקל על הלומד להבין את הדברים.
בהמשך החל המכון להוציא לאור ספרים של רבנים נוספים שאינם מבני משפחת אבוחצירא, כגון רבי חיים בן עטר, רבי יצחק לוריא ורבנים נוספים.
החל משנת תשע"ו החל המכון להוציא ספרי חסידות בהוצאה מבוארת.
המכון פועל בשיתוף פעולה עם הוצאת עוז והדר, והרב מנחם מנדל פומרנץ העומד בראשה. ספרי המכון מודפסים ומופצים על ידי עוז והדר.
ספרי המכון

מכון אור לישרים ערך והוציא לאור מאות ספרים:
ספרי רבי יעקב אבוחצירא: אביר יעקב על התורה (5 כרכים), פיתוחי חותם (3 כרכים), מחשוף הלבן (5 כרכים), לבונה זכה, יורו משפטיך ליעקב (2 כרכים), מעגלי צדק (2 כרכים), שערי תשובה, גנזי המלך, שערי ארוכה, בגדי השרד, דורש טוב ואלף בינה.
ספרי ליקוטי אביר יעקב (11 כרכים) על נושאים רבים ביהדות במשנת רבי יעקב אבוחצירא, תפילה, צדקה, מוסר, מועדים ועוד.
ספרי רבי דוד אבוחצירא: פתח האהל (6 כרכים), רישא וסיפא (6 כרכים), שכל טוב (6 כרכים).
ספר יגל יעקב: כמאה וחמישים פיוטים ושירים מרבני משפחת אבוחצירא, יצא לאור במהדורה מבוארת, מהדורה אלבומית, מהדורת כיס ועוד.
חמישה חומשי תורה: עם ביאורי ה'אביר יעקב', יצא במהדורה גדולה, מהדורת כיס ועוד.
נביאים וכתובים: מסודרים מחדש עם ביאור משולב.
סידורי תפילה: סידור לשחרית, סידור מנחה ערבית, סידור לשבת ויום טוב, סדר הסליחות, מחזורי תפילה למועדים ועוד, כולם בנוסח עדות המזרח.
ספרי ביוגרפיה: תולדות האביר יעקב (גם באנגלית), מאירים את העולם - רבני משפחת אבוחצירא, ישראל סבא קדישא על רבי ישראל אבוחצירא, עצם השמים לטוהר על רבי מאיר אבוחצירא ועוד.
ספרי חסידות מבוארים: ליקוטי הלכות המבואר (עד כה יצאו 8 כרכים),
מלבד אלו, המכון ספרים רבים נוספים, כגון ספר תהילים עם פירוש אביר יעקב, מסכת אבות עם ליקוטי אביר יעקב, ספר הזוהר המבואר, ביאורי התוספות המפורש, אוצר האריז"ל המבואר, ספר אור החיים המבואר, ספר לבר המצווה, תנא דבי אליהו המבואר ועוד רבים.
ספרי המכון > אוצר פניני החסידות

החל משנת תשע"ה המכון מוציא לאור מדי שבוע את החוברת "אוצר פניני גאוני הדורות והחסידות" ובה חידושים על פרשת השבוע מאת גדולי משפחת אבוחצירא ורבנים מרוקאים נוספים, וכן רבנים מזרח-אירופיים בעלי אוריינטציה חסידית.
החוברת מופצת למנויים, נמכרת בנקודות מכירה וכן מצורפת למארזי סוף השבוע של העיתונים החרדיים: הדרך, משפחה, בקהילה.
ספרי המכון > עלונים שבועיים

מכון אור לישרים מוציא לאור עלונים שבועיים נוספים:
עלון זוהר לפרשת השבוע עם פירוש 'הכתר והכבוד'
עלון 'מילתא חדתא' - חידושים מרבי דוד חי אבוחצירא
עלון 'ובחרת בחיים' על פי משנת רבנו האור החיים
עלון 'מחוברים' בשיתוף עוז והדר
עלון 'מתורתו של האביר יעקב'
עלון 'מגדנות לשולחן שבת' לילדים
הערות שוליים

↑  אלי כהן, הסתיימה ההדרה: ספרי 'אביר יעקב' בהוצאת עוז והדר, באתר בחדרי חרדים, ‏י"ג טבת התשע"ד
↑  עלוני השבוע, באתר מכון אור לישרים
| --- | --- |
בקרת זהויות :  NLI: 987007408902905171  LCCN: n2019008996   WorldCat (עם LCCN): n2019-008996
מאיר רובין (נריה)

ערך זה עוסק בעורך דין ישראלי המשמש מנכ"ל פורום קהלת. אם התכוונתם לאדריכל ואיש ציבור ישראלי, ראו .
| --- | --- |

מאיר רובין, 2020
 לידה:  11 באוגוסט 1983 (בן 41) ירושלים, ישראל 
 מדינה:  ישראל 
 מקום מגורים:  מלחה 
 השכלה:  תואר ראשון במשפט וכלכלה, תואר שני במשפט ציבורי ובינלאומי.
 תפקיד:  מנכ"ל פורום קהלת
 
מאיר רובין (נריה) (נולד ב-11 באוגוסט 1983, ב' באלול ה'תשמ"ג) הוא עורך דין ישראלי ופעיל ימין בתחומי חברה אזרחית, המשמש מנכ"ל פורום קהלת, מנכ"ל עמותת דיקטה חבר ועד מנהל בעמותת הסדנא לידע ציבורי.
ביוגרפיה

נולד לרב פתחיה נריה (בנם של הרב משה צבי ורחל נריה) ונילי רובין (בתו של האדריכל מאיר רובין).
הוריו פונו מימית בשנת 1982, והיו ממקימי ההתנחלות נוה דקלים בגוש קטיף, שם גדל. לאחר מכן התגורר בירושלים, בכפר הרא"ה ובתל אביב. באוגוסט 2003 התגייס לצה"ל ושירת כלוחם ומפקד בגדס"ר גבעתי.
בעל תואר ראשון במשפטים וכלכלה, ותואר שני במשפט ציבורי ובינלאומי, שניהם מהאוניברסיטה העברית בירושלים. התמחה במשרד עורכי הדין גורניצקי ושות', בשנים 2011–2012, בתחומי המשפט המסחרי הבינלאומי, אנרגיה ותשתיות. הוא עורך דין פעיל וחבר לשכת עורכי הדין.
דורג פעמיים ברשימת מאה המשפיעים של העיתון דה-מרקר, בשנים 2018 ו-2020. בינואר 2021 דורג ברשימת 50 המשפיעים בציונות הדתית של מקור ראשון.
פעילות ציבורית

לאחר שחרורו מצה"ל הקים והדריך כמה קבוצות הכנה לשירות צבאי לנוער יוצא אתיופיה, במסגרת תנועת אחריי!.
בשנת 2007 התנדב בכנסת בלשכת ח"כ זאב אלקין, והחל לעסוק בניסוח הצעות חוק וכן סייע בשיקום מפוני גוש קטיף. בשנת 2009 הפך לממונה על החקיקה בסיעת הליכוד בכנסת, ושימש בתפקיד עד 2011.
פעילות ציבורית > פורום קהלת

החל משנת 2012 הוא מנכ"ל פורום קהלת וממייסדיו. נכון ל-2021 מונה הפורום כ-70 אנשי צוות, בתקציב של כ-27 מיליון ש"ח בשנה.
פעילות ציבורית > דיקטה

משנת 2015 משמש מנכ"ל דיקטה - המרכז לניתוח טקסטים, עמותת הזנק ללא מטרות רווח שמפתחת ומנגישה לציבור האקדמי והמקצועי כלים של ניתוח טקסטים באמצעות למידת מכונה ונתוני עתק. העמותה מעסיקה כ-30 אנשי צוות ותקציבה כ-7 מיליון ש"ח בשנה.
פעילות ציבורית > פעילות נוספת

במהלך התפרצות מגפת הקורונה בישראל בשנת 2020 היה מזכיר 'קבינט הקורונה האזרחי' של נפתלי בנט ויועץ השר לביטחון הפנים לענייני קורונה. כתב והתראיין רבות על גישת 'אפס הדבקה' שיושמה בטייוואן, ניו זילנד ויבשת אוסטרליה.
מפרסם מעת לעת טורי דעה בכלי התקשורת בענייני כלכלה, משפט, קורונה ומדיניות ציבורית ומפעיל ערוץ טלגרם אישי המתמקד בתחום הקורונה. מתנדב כחבר דירקטוריון הפורום הישראלי למנהיגות, וחבר ועד בסדנא לידע ציבורי.
חיים אישיים

נשוי ואב לשלושה. מתגורר בשכונת מלחה הישנה בירושלים.
בליל 2 ביולי 2021 נפשו רובין וילדיו בחורבת סעדים. במהלך הלילה הוזעקה המשטרה למקום על ידי צעירים ערבים ישראלים, אשר טענו שרובין כיוון לעברם את נשקו. לדברי רובין, הצעירים תקפו אותו לאחר שחשד בהם בניסיון הצתה. התיק נסגר כעבור מספר שבועות ללא חקירה פלילית.
הערות שוליים

↑  ציוץ של מאיר רובין ברשת החברתית טוויטר, 14 באפריל 2021; ציוץ של מאיר רובין ברשת החברתית טוויטר, 11 במאי 2021
↑  ציוץ של מאיר רובין ברשת החברתית טוויטר, 28 ביולי 2020.
↑  ציוץ של מאיר רובין ברשת החברתית טוויטר, 9 באוגוסט 2020.
↑  מאיר רובין ברשימת 100 המשפיעים של דה מרקר, 2018
↑  מאיר רובין ברשימת 100 המשפיעים של דה מרקר, 2020
↑  מאיר רובין ברשימת 50 המשפיעים בציונות הדתית, מקור ראשון
↑  סמס לאיילת שקד: כך נהפך פורום קהלת לאחד הגופים החזקים והמשפיעים בפוליטיקה הישראלית, באתר themarker, ‏2022-05-25
↑  דו"ח מילולי 2021 בגיידסטאר, עמוד 11
↑  בעלי תפקידים, אתר גיידסטאר
↑  צוות דיקטה באתר העמותה
↑  נפתלי בנט מקים את קבינט הצללים של הקורונה, ערוץ 7, 01.07.20
↑  רוני לינדר, "אפשר להיפטר מהמגפה לחלוטין": האם זה המודל המנצח למאבק בקורונה?, באתר דה-מרקר, 15.10.20
מאיר רובין, מזכיר פורום קורונה האזרחי: "הציבור לא מבין כמה המצב חמור", 27.07.20
"אנחנו לא מגנים על הילדים שלנו", ריאיון של מאיר רובין לאראל סג"ל ברדיו 103FM, 31.08.20
↑  הטורים של מאיר רובין באתרים גלובס, ynet, ישראל היום ומקור ראשון
↑  מאיר רובין Meir Rubin, באתר Telegram
↑  הפורום הישראלי למנהיגות
↑  צוות הסדנא לידע ציבורי
↑  גלעד כהן, אלכסנדרה לוקש, אטילה שומפלבי, "ניסו להצית אותנו ולקנח בלינץ'. היה להם רצח בעיניים", באתר ynet, 4 ביולי 2021
↑  אפרת פורשר, המשטרה סגרה את התיק על ניסיון הלינץ' במאיר רובין ומשפחתו, באתר ישראל היום, 27 ביולי 2021
מאיר רובין בכנס 'ישראל צומחת'
שמואל רוזובסקי

| --- | --- |

הרב שמואל רוזובסקי  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1 בינואר 1913 כ"ב בטבת ה'תרע"ג גרודנו, האימפריה הרוסית 
 פטירה:  17 ביולי 1979 (בגיל 66) כ"ז בתמוז ה'תשל"ט 
 מקום קבורה:  בית הקברות של נציבי ישיבת פוניבז' 
 מדינה:  ישראל 
 מקום פעילות:  ראש ישיבת פוניבז' בבני ברק
 תקופת הפעילות:  ? – 17 ביולי 1979 
 השתייכות:  חרדים ליטאים 
 תחומי עיסוק:  ראש ישיבה
 רבותיו:  הרב שמעון שקופ,  הרב יצחק זאב סולובייצ'יק  הרב ראובן כץ
 תלמידיו:  גבריאל יוסף לוי, יגאל רוזן 
 חיבוריו:  "שיעורי רבי שמואל", "חידושי רבי שמואל"
 
 תפקידים נוספים:  ראש ישיבה בישיבת גרודנא (ישראל)
 
מצבת הרב שמואל רוזובסקי
עם ידידו הרב משה שמואל שפירא
הרב שמואל רוזובסקי (כ"ב בטבת ה'תרע"ג, 1 בינואר 1913 - כ"ז בתמוז ה'תשל"ט, 22 ביולי 1979) היה ראש ישיבת פוניבז'. שיעוריו בישיבה משכו תלמידים רבים, והשפעתו הלמדנית הייתה רבה והיא נפוצה ברחבי עולם הישיבות, רבים מהר"מים וראשי הישיבות בדור שאחריו הם תלמידיו.
ביוגרפיה

נולד בהוֹרַדְּנַה (גרודנא) לרב מיכל דוד רוזובסקי, שהיה אחד ממורי ההוראה בעיר. למד בישיבת שער התורה אצל הרב שמעון שקופ - שממנו הושפעה רבות שיטת לימודו. בשנת ה'תרצ"ו עלה ארצה יחד עם ידידו הרב זלמן רוטברג, לימים ראש ישיבת בית מאיר, כדי להימנע מגיוס לצבא הפולני. השניים למדו בישיבת פתח תקווה אצל הרב ראובן כץ, שאף סייע בהשגת אישורי עלייה לארץ ישראל עבורם.
במשך שנים הוא קבע שיעור קבוע, אחת לשבוע, עם הרב יצחק זאב סולובייצ'יק, שהשפיע על דרך לימודו. עם הקמתה של ישיבת פוניבז' על ידי הרב יוסף שלמה כהנמן, בשנת ה'תש"ד, נקרא הרב רוזובסקי על ידו לעמוד בראשות הישיבה ובמשרה זו כיהן עד פטירתו, לצידם של הרב דוד פוברסקי שמונה בשנת ה'תש"ה והרב אלעזר מנחם מן שך שמונה בשנת ה'תשי"ב. בשנת ה'תשט"ז (1956) נבחר לדיין בבית הדין הרבני הגדול, אך בסופו של דבר לא מונה לתפקיד.
נפטר ממחלת הסרטן בכ"ז בתמוז ה'תשל"ט.
מדי שנה בליל יום השנה מציינים את זכרו בישיבת פוניבז' בהשמעת שיעור מוקלט שלו על הסוגיה הנלמדת באותה העת בישיבה, בחדר שבו נמסרים השיעורים הכלליים של ראשי הישיבה.
בעל נכדתו הרב נחשון שילר הקים לזכרו את ישיבת אור שמואל השוכנת במתחם בית היתומים דיסקין בירושלים.
משפחתו

נשא את אסתר, בת הרב צבי פסח פרנק, רבה הראשי האשכנזי של ירושלים, ונולדו להם ארבעה ילדים. בנישואיו השניים[דרושה הבהרה] נשא את חנה, בתו של הרב יעקב שלמה פרידמן. היא נפטרה לאחר שבע שנות נישואין שתיאר "שבע שנות השבע". לאחר מכן, על מיטת חוליו נשא בשנית את אשתו הראשונה, אסתר, שנפטרה בשנת תשס"ג.
משפחתו > ילדיו

בתו גיטה מלכה נשואה לרב יצחק הקר, ראש ישיבת גרודנא באר יעקב.
בנו הרב מיכל דוד, ראש ישיבת וילקומיר באשדוד.
בתו שרה נשואה בנישואים שניים לרב צבי רוטברג, ראש ישיבת בית מאיר.
בתו אלה הייתה נשואה לפרופסור חיים מיליקובסקי.
אחיו הרב יוסף רוזובסקי היה מראשי ישיבת אור ישראל הקטנה.
ספריו

בחייו נדפסו משיעוריו בספרים שיעורי הר"מים, ולאחר פטירתו הוצאו לאור שיעוריו בסדרות הספרים: "שיעורי הגר"ש רוזובסקי" (מהדורות סטנסיל), "חידושי רבי שמואל" ו"שיעורי רבי שמואל" וכן בקובץ "זיכרון שמואל".
הרב אשר דויטש מראשי ישיבת פוניבז' היה מבין הכותבים והעורכים של ספרי "שיעורי רבי שמואל".
מתלמידיו

הרב גרשון אדלשטיין - ראש ישיבת פוניבז'
הרב יעקב אדלשטיין - רבה של רמת השרון
הרב מרדכי שלמה ברמן - מראשי ישיבת פוניבז'
הרב ברוך דב פוברסקי - ראש ישיבת פוניבז'
הרב דב צבי קרלנשטיין – ראש ישיבת גרודנא
רבי בן ציון רבינוביץ - האדמו"ר מביאלא
הרב יצחק הקר - ראש ישיבת גרודנא בבאר יעקב (חתנו)
הרב יהודה עדס - ראש ישיבת קול יעקב
הרב ברוך ויסבקר - ראש ישיבת בית מתתיהו
הרב דוד יצחק מן - ראש ישיבת כנסת חזקיהו
הרב יגאל רוזן - ראש ישיבת אור ישראל
הרב גבריאל יוסף לוי - ראש ישיבת באר התורה (מעורכי ספריו)
הרב אליהו ברוך פינקל - מראשי ישיבת מיר
הרב נסים טולדנו - ראש ישיבת שארית יוסף
הרב רפאל יונה טיקוצ'ינסקי - ראש ישיבת ירוחם
הרב שמואל מרקוביץ - ראש ישיבת פוניבז'
הרב יצחק בן שחר - ראש ישיבת קדומים
הרב מיכאל חסין - ראש עמותת שער התורה
הרב דוד הקשר מרבני ישיבת קול תורה
הרב דניאל גינזבורג מרבני ישיבת בית מאיר
עו"ד יעקב וינרוט
הרב נחום לבין - ראש ישיבה לצעירים ברחובות
לקריאה נוספת

מנחם חיים רוזובסקי, ראש הישיבה - מרן הגאון רבי שמואל רוזובסקי זצ"ל, ירושלים ה'תשע"ו, באתר אוצר החכמה
הערות שוליים

↑  ראו: תלמידי ישיבות פליטים, באתר ארכיון המדינה, עמ' 10
↑  סופר הצופה, נתמנו ארבעה דיינים חדשים לבית הדין הרבני הגדול, הצופה, 9 בפברואר 1956
↑  מאיר וונדר (עורך), אנציקלופדיה לחכמי גליציה, כרך ד, ירושלים תשנ"א, עמ' 180-181
| רבני ישיבת פוניבז' |
| --- | --- | --- |
| ראשי הישיבה בהווה | רבי ברוך דב פוברסקי • רבי דוד לוי ■ רבי שמואל מרקוביץ |  |
| משגיחים בהווה | רבי עזרא רוטשילד • רבי אליהו אליעזר קלרמן ■ רבי אהרן זאב גרוסברד • רבי אליהו אליעזר דסלר |  |
| ראשי ישיבה שנפטרו | רבי יוסף שלמה כהנמן • רבי דוד פוברסקי • רבי אלעזר מנחם שך • רבי שמואל רוזובסקי • רבי חיים שלמה ליבוביץ •  רבי גרשון אדלשטיין |  |
| משגיחים שנפטרו | רבי אבא גרוסברד • רבי אליהו אליעזר דסלר • רבי יחזקאל לוינשטיין • רבי בן ציון במברגר • רבי חיים פרידלנדר • רבי דוד זינגרביץ • רבי ראובן יהושע גינזבורג • רבי אליעזר גיזנבורג |  |
| --- | --- |
בקרת זהויות :  NLI: 987007297438005171  ISNI: 0000 0001 1281 7702  LCCN: n79147148  VIAF: 300115615   WorldCat (עם VIAF): 300115615 
עם החזון איש בבחינת תלמידים, במרכז התמונה רבי יעקב הלפרין
פרס באפט"א למוזיקה הטובה ביותר בסרט

| --- | --- |
 מיקום הטקס:  הממלכה המאוחדת 
 מדינה:  הממלכה המאוחדת 
 
פרס אנתוני אסקוויט למוזיקה בקולנוע (או פרס באפט"א למוזיקה הטובה ביותר בסרט) הוא פרס שנתי המוענק על ידי האקדמיה הבריטית לקולנוע וטלוויזיה לפסקול המוזיקלי המקורי הטוב ביותר אשר נכתב במיוחד עבור הסרט הזוכה על ידי מלחין הסרט.
עם שבעה ניצחונות מתוך שש עשרה מועמדויות, ג'ון ויליאמס הוא המלחין עם מספר המועמדויות ומספר הזכיות הגדול ביותר. אניו מוריקונה הוא המלחין היחיד שזכה שנתיים ברציפות, עבור "המיסיון" בשנת 1986 ועבור "הבלתי משוחדים" בשנת 1987. מוריקנה זכה בכל פעם בשש הפעמים בהם היה מועמד.
שנות ה-1960

1968: אריה בחורף - ג'ון בארי
הסתערות חיל הפרשים – ג'ון אדיסון
רומיאו ויוליה – נינו רוטה
Live for Life – פרנסיס לה
1969: Z - מיקיס תאודוראקיס
Secret Ceremony – ריצ'רד רודני בנט
השוד המושלם – מישל לגראן
נשים אוהבות – ז'ורז' דלרו
שנות ה-1970

1970: קיד וקסידי – ברט בכרך
המסעדה של אליס – ארלו גאת'רי
Figures in a Landscape – ריצ'רד רודני בנט
ילדי המסילה – ג'וני דאגלס
1971: הקיץ של 42' – מישל לגראן
איש קטן גדול – ג'ון המונד
שאפט – אייזק הייז
המכונית שלי – Charles Dumont
1972: הסנדק – נינו רוטה
ליידי קרוליין לם – ריצ'רד רודני בנט
מקבת' – Third Ear Band
וינסטון הצעיר – אלפרד רלסטון
1973: בר מזל! – אלן פרייס
Pat Garrett and Billy the Kid – בוב דילן
Sounder – טאג' מהאל
מצב מצור – מיקיס תאודוראקיס
1974: רצח באוריינט אקספרס – ריצ'רד רודני בנט
Happy New Year – פרנסיס לה
צ'יינהטאון – ג'רי גולדסמית'
סרפיקו – מיקיס תאודוראקיס
שלושת המוסקטרים – מישל לגראן
1975: מלתעות והמגדל הלוהט – ג'ון ויליאמס
הסנדק חלק שני – נינו רוטה
חטיפת הרכבת התחתית פלהם – דייוויד שייר
הרוח והאריה – ג'רי גולדסמית'
1976: נהג מונית – ברנרד הרמן
באגסי מלון – פול ויליאמס
קן הקוקייה – ג'ק ניטשה
The Slipper and the Rose – ריצ'רד מ. שרמן ורוברט ב. שרמן
1977: גשר אחד רחוק מדי – ג'ון אדיסון
אקווס – ריצ'רד רודני בנט
המרגלת שאהבה אותי – מרווין האמליש
כוכב נולד – פול ויליאמס, ברברה סטרייסנד, קני אשר, רופרט הולמס, ליאון ראסל, קני לוגינס, אלן ברגמן, מרילין ברגמן, דונה וייס
1978: מלחמת הכוכבים - פרק 4: תקווה חדשה – ג'ון ויליאמס
מפגשים מהסוג השלישי – ג'ון ויליאמס
ג'וליה – ז'ורז' דלרו
שיגעון המוזיקה – בארי גיב, מוריס גיב, רובין גיב
1979: ימים ברקיע – אניו מוריקונה
הנוסע השמיני – ג'רי גולדסמית'
אפוקליפסה עכשיו – קרמיין קופולה ופרנסיס פורד קופולה
Yanks – ריצ'רד רודני בנט
שנות ה-1980

1980: מלחמת הכוכבים - פרק 5: האימפריה מכה שנית – ג'ון ויליאמס
זכוכית שבורה – הייזל או'קונור
תהילה – מייקל גור
פלאש גורדון – ג'ון דיקון, בריאן מיי, פרדי מרקיורי, רוג'ר טיילור, והווארד בלייק
1981: אהובת הקצין הצרפתי – קרל דייוויס
ארתור – ברט בכרך
מרכבות האש – ואנגליס
שודדי התיבה האבודה – ג'ון ויליאמס
1982: אי.טי. - חבר מכוכב אחר – ג'ון ויליאמס
בלייד ראנר – ואנגליס
גנדי – ג'ורג' פנטון וראווי שנקר
נעדר – ואנגליס
1983: חג שמח – ריושי סאקאמוטו
פלאשדאנס – ג'ורג'ו מורודר
גיבור מקומי – מארק נופלר
קצין וג'נטלמן – ג'ק ניטשה
1984: היו זמנים באמריקה – אניו מוריקונה
כרמן – פאקו דה לוסיה
דמעות של שתיקה – מייק אולדפילד
פריז, טקסס – ריי קודר
1985: העד – מוריס ז'אר
השוטר מבוורלי הילס – הרולד פאלטרמאייר
יער האיזמרגד – בריאן גסקויין וג'וניור הומריץ'
המעבר להודו – מוריס ז'אר
1986: המיסיון – אניו מוריקונה
זיכרונות מאפריקה – ג'ון בארי
זיכרונות אהבה מפירנצה – ריצ'רד רובינס
דקה לחצות – הרבי הנקוק
1987: הבלתי משוחדים – אניו מוריקונה
זעקה לחופש – ג'ורג' פנטון וג'ונס גוואנגה
תקווה ותהילה – פיטר מרטין
לו היית כאן – סטנלי מאיירס
1988: אימפריית השמש – ג'ון ויליאמס
בירד – לני נייהאוס
הקיסר האחרון – ריושי סקאמוטו, דייוויד ביירן, קונג סו
מוכת ירח – דיק היימן
1989: ללכת שבי אחריו – מוריס ז'אר
יחסים מסוכנים – ג'ורג' פנטון
מיסיסיפי בוערת – טרוור ג'ונס
נערה עובדת – קארלי סימון
שנות ה-1990

1990: סינמה פרדיסו – אנדראה ואניו מוריקונה
נערי בייקר המופלאים – דייב גרוסין
ממפיס בל – ג'ורג' פנטון
גלויות מהחיים – קארלי סימון
1991: סיראנו דה ברז'רק – ז'אן-קלוד פטיט
רוקד עם זאבים – ג'ון בארי
שתיקת הכבשים – הווארד שור
תלמה ולואיז – הנס צימר
1992: רק לרקוד – דייוויד הירשפלדר
היפה והחיה – הווארד אשמן ואלן מנקן
הקשיבו לשירי – ג'ון אלטמן
המוהיקני האחרון – רנדי אדלמן וטרוור ג'ונס
המוזיקה הטובה ביותר
1993: רשימת שינדלר – ג'ון ויליאמס
אלאדין– אלן מנקן
הפסנתר – מייקל ניימן
נדודי שינה בסיאטל – מארק שיימן
פרס אנתוני אסקווית' למוזיקה בסרט
1994: Backbeat – דון ווז
הרפתקאותיה של פריסילה, מלכת המדבר – Guy Gross
ארבע חתונות ולוויה אחת – ריצ'רד רודני בנט
מלך האריות – הנס צימר
1995: לב אמיץ – ג'יימס הורנר
טירופו של המלך ג'ורג' – ג'ורג' פנטון
תבונה ורגישות – פטריק דויל
1996: הפצוע האנגלי – גבריאל יארד
הדוור – לואיס בקלוב
התזמורת – טרוור ג'ונס
Evita – טים רייס ואנדרו לויד ובר
ניצוצות – דייוויד הירשפלדר
1997: רומיאו וג'ולייט – נלי הופר, קרייג ארמסטרונג, ומריוס דה וריס
ללכת עד הסוף – אן דאדלי
סודות אל איי – ג'רי גולדסמית'
טיטניק – ג'יימס הורנר
1998: אליזבת – דייוויד הירשפלדר
הילרי וג'קי – ברינגטון פלונג
להציל את טוראי ריאן – ג'ון ויליאמס
שייקספיר מאוהב – סטיבן וורבק
1999: אמריקן ביוטי – תומאס ניומן
בואנה ויסטה סושיאל קלאב – רי קודר וניק גולד
סוף הרומן – מייקל ניימן
הכישרון של מר ריפלי – גבריאל יארד
שנות ה-2000

2000: נמר, דרקון – טאן דון
כמעט מפורסמים – ננסי וילסון
בילי אליוט – סטיבן וורבק
גלדיאטור – ליסה ג'רארד והנס צימר
אחי, איפה אתה? – טי בון בורנט וקרטר בורוול
2001: מולין רוז' – קרייג ארמסטרונג ומריוס דה פריס
אמלי – יאן טירסן
שר הטבעות: אחוות הטבעת – הווארד שור
מלהולנד דרייב – אנג'לו בדלמנטי
שרק – הארי גרגסון ויליאמס וג'ון פאוול
2002: השעות – פיליפ גלאס
תפוס אותי אם תוכל – ג'ון ויליאמס
שיקגו – פרד אב, דני אלפמן וג'ון קנדר
כנופיות ניו יורק – הווארד שור
הפסנתרן – וויצ'ך קילאר
2003: קולד מאונטן – טי בון ברנט וגבריאל יארד
נערה עם עגיל פנינה – אלכסנדר דספלה
להרוג את ביל – ריזה
שר הטבעות: שיבת המלך – הווארד שור
אבודים בטוקיו – בריאן רייצל וקווין שילדס
2004: דרום אמריקה באופנוע – גוסטבו סנטאולז'ה
הטייס – הווארד שור
כשהנערים שרים – ברונו קולה
למצוא את ארץ לעולם לא – יאן קצמרק
ריי – קרייג ארמסטרונג
2005: זכרונותיה של גיישה – ג'ון ויליאמס
הר ברוקבק – גוסטבו סנטאולאלה
הגנן המסור – אלברטו איגלסיאס
גברת הנדרסון גאה להציג – ג'ורג' פנטון
הולך בדרכי – טי-בון ברנט
2006: בבל – גוסטבו סנטאולאלה
קזינו רויאל – דייוויד ארנולד
נערות החלומות – הנרי קריגר
תזיזו ת'רגליים – ג'ון פאוול
המלכה – אלכסנדר דספלה
2007: אדית פיאף – החיים בוורוד – כריסטופר גאנינג
אמריקן גנגסטר – מארק סטריית'נפלד
כפרה – דריו מריאנלי
רודף העפיפונים – אלברטו איגלסיאס
זה ייגמר בדם – ג'וני גרינווד
2008: נער החידות ממומביי – איי. אר. רחאמן
הסיפור המופלא של בנג'מין באטן – אלכסנדר דספלה
האביר האפל – ג'יימס ניוטון הווארד והנס צימר
מאמא מיה! – בני אנדרסון וביורן אולבאוס
וול-E – תומאס ניומן
2009: למעלה – מייקל ג'אקינו
אווטאר – ג'יימס הורנר
לב לא שפוי – טי בון ברנט וסטיבן ברוטון
מר שועל המהולל – אלכסנדר דספלה
סקס סמים ורוקנרול – Chaz Jankel
שנות ה-2010

2010: נאום המלך – אלכסנדר דספלה
127 שעות – איי. אר. רחאמן
אליס בארץ הפלאות – דני אלפמן
הדרקון הראשון שלי – ג'ון פאוול
התחלה – הנס צימר
2011: הארטיסט – לודוביק בורס
נערה עם קעקוע דרקון – טרנט רנזור ואטיקוס רוס
הוגו – הווארד שור
החפרפרת – אלברטו איגלסיאס
סוס מלחמה – ג'ון ויליאמס
2012: סקייפול – תומאס ניומן
אנה קארנינה – דריו מריאנילי
ארגו – אלכסנדר דספלה
חיי פיי – מייקל דאנה
לינקולן – ג'ון ויליאמס
2013: כוח משיכה – סטיבן פרייס
12 שנים של עבדות – הנס צימר
גנבת הספרים – ג'ון ויליאמס
קפטן פיליפס – הנרי ג'קמן
להציל את מיסטר בנקס – תומאס ניומן
2014: מלון גרנד בודפשט – אלכסנדר דספלה
בירדמן – אנטוניו סנצ'ז
בין כוכבים – הנס צימר
התאוריה של הכול – יוהאן יוהאנסון
מתחת לעור – מיקה לי
2015: שמונת השנואים – אניו מוריקונה
גשר המרגלים – תומאס ניומן
האיש שנולד מחדש – ריושי סקאמוטו וקרסטן ניקולאי
סיקאריו – יוהאן יוהאנסון
מלחמת הכוכבים - פרק 7: הכוח מתעורר – ג'ון ויליאמס
2016: לה לה לנד – ג'סטין הורוויץ
המפגש – יוהאן יוהאנסון
ג'קי – מיקה לוי
סארו - הדרך הביתה – האוצ'קה ודסטין אוהלורן
יצורים ליליים – אבל קורזניובסקי
2017: צורת המים – אלכסנדר דספלה
בלייד ראנר 2049 – בנג'מין וואלפיש והנס צימר
שעה אפלה – דריו מריאנלי
דנקרק – הנס צימר
חוטים נסתרים – ג'וני גרינווד
2018: כוכב נולד - בראדלי קופר, ליידי גאגא, לוקאס נלסון
שחור על לבן - טרנס בלנשרד
סיפורו של רחוב ביל - ניקולס בריטל
אי הכלבים - אלכסנדר דספלה
מרי פופינס חוזרת - מארק שיימן
2019: ג'וקר – הילדור גודנאדוטיר
1917 – תומאס ניומן
ג'וג'ו ראביט – מייקל ג'אקינו
נשים קטנות – אלכסנדר דספלה
מלחמת הכוכבים - פרק 9: עלייתו של סקייווקר – ג'ון ויליאמס
שנות ה-2020

| שנה | סרט | זוכים ומועמדים |
| --- | --- | --- |
| 2020 הטקס ה-74  | נשמה | ג'ון בטיסי, טרנט רזנור ואטיקוס רוס |
| 2020 הטקס ה-74  | מאנק | טרנט רזנור ואטיקוס רוס |
| 2020 הטקס ה-74  | מינארי | אמיל מוסרי |
| 2020 הטקס ה-74  | חדשות העולם הגדול | ג'יימס ניוטון הווארד |
| 2020 הטקס ה-74  | צעירה מבטיחה | אנתוני ויליס |
| 2021 הטקס ה-75  | חולית |  הנס צימר |
| 2021 הטקס ה-75  | הזוג ריקרדו | דניאל פמברטון |
| 2021 הטקס ה-75  | אל תסתכלו למעלה | ניקולס בריטל |
| 2021 הטקס ה-75  | הכרוניקה הצרפתית | אלכסנדר דספלה |
| 2021 הטקס ה-75  | כוחו של הכלב | ג'וני גרינווד |
| 2022 הטקס ה-76  | במערב אין כל חדש | וולקר ברטלמן |
| 2022 הטקס ה-76  | בבילון | ג'סטין הורוויץ |
| 2022 הטקס ה-76  | רוחות אינישרין | קרטר בורוול |
| 2022 הטקס ה-76  | הכול בכל מקום בבת אחת | סון לוקס |
| 2022 הטקס ה-76  | גיירמו דל טורו מציג: פינוקיו | אלכסנדר דספלה |